messages: Vaata antud uudislugu ja koosta üks või kaks lauset, mis võtavad kokku selle sisu. Vasta alati eesti keeles ja ainult kokkuvõttega!
  
  Tekst:
  
  Linnal oli valida, kas hakata renoveerima vana niinimetatud Londoni maja, kus elab 15 hoolealust. Siiski otsustati uue maja ehitamise kasuks. Linnapea Romek Kosenkranius. Otsustasime, et ehitame ikka täiesti uue maja, sest see on eelmise sajandi keskpaigas see hoone ja ilmselt seal võivad tekkida muinsuskaitselised piirangud. Me ehitame siis ühe 30 kohalise maja sinnasamale hooldekodu territooriumile aga veidi kaugemale ja teine maja siis tuleb 20 kohaline ehk kokku on siis plaanis 50 kohta, see on siis selle arvestusega, et need inimesed, kes praegu on Londoni majas küllaltki ebameeldivates tingimustes, et saaksid siis ka kolida, siis nendesse uutesse majadesse Kosen kranius ütles, et Londoni maja jääb abihoonena kasutusse, seal asuvad pesu, köögid ja laod. Esimest 30 kohalise maja hakatakse varsti ehitama ja see peab aasta lõpuks valmis olema. Eelarves on ka 1,2 miljonit eurot ja eelarvestuslikult selle maja siis maksumus ongi umbes miljon eurot, aga seal on ka ümbruse töid, et natukene kõnniteed ja siis seda hooviala ehitada, et me arvame, et see raha peaks meil olemas olema. Teine maja, see 20 kohaline läheb nüüd projekteerimise, seal on meil Euroopa Liidu struktuurfondidest ka toetuse osa olemas 530000 ja siis meil endal on plaanis üks sama suur summa sinna siis juurde panna ja see peaks tulema siis nii-öelda see nullenergia maja, mis on küll kallim kui see ilmselt kui see 30 kohaline maja, aga noh, siis on kõige moodsam sõna siis ka hooldekodusse jõudnud ja ma usun, et selle 50 koha juurde tekkimisega siis olukord Tammiste hooldekodus nii praegustele hoolealustele paraneb kui ka leeveneb see järjekord, mis hooldekodusse on tekkinud.
messages: user
messages: Pärnu linn on asunud leevendama hooldekodukohtade puudust ja ehitab juba sel aastal Tammiste hooldekodu territooriumile 30-kohalise maja ja peagi ka 20-kohalise.
messages: assistant